**ZAPISNIK**

2. seje **SVETA ZAVODA** Vrtca Tržič, ki je bila v torek, 17. 12. 2024, ob 17. uri v zbornici enote Palček Vrtca Tržič.

Prisotni člani sveta zavoda:

Drago Zadnikar – predstavnik občine ustanoviteljice, Eva Truden – predstavnica občine ustanoviteljice, Monika Celar – predstavnica zaposlenih Vrtca Tržič, Saša Pintar – predstavnica zaposlenih Vrtca Tržič, Rebeka Peharc – predstavnica zaposlenih Vrtca Tržič, Marija Osterman – predstavnica zaposlenih Vrtca Tržič, Katja Smolej – predstavnica zaposlenih Vrtca Tržič, David Špehar – predstavnik staršev.

Opravičeno odsotni:

Viktor Kirn – predstavnik občine ustanoviteljice, Jana Podlipnik – predstavnica staršev, Nina Štucin – predstavnica staršev.

Drugi prisotni:

Tatjana Blaži – ravnateljica Vrtca Tržič, Mojca Janc – pomočnica ravnateljice Vrtca Tržič, Andreja Pogačnik – pomočnica ravnateljice Vrtca Tržič, Katarina Vujinović, tajnica VIZ Vrtca Tržič, zapisnikarica.

Dnevni red:

1. Pregled zadnjega zapisnika in realizacija sklepov zadnje seje (David Špehar).

2. Sprejem pravilnika o notranji organizaciji in sistemizaciji delovnih mest v Vrtcu Tržič (Tatjana Blaži).

3. Uvrstitev ravnateljice v nov plačni razred (priloga 1) (David Špehar).

4. Pobude, predlogi, vprašanja.

Predsednik sveta zavoda je pozdravil vse prisotne, ugotovljena je bila sklepčnost in potrjen predlagani dnevni red.

Ad.1

Pri pregledu zadnjega zapisnika ni bilo pripomb.

Ad.2

Ravnateljica je pojasnila, da je zaradi sprememb v zakonodaji nujno sprejeti nov pravilnik. Rok za potrditev sistemizacije je 17. december, aneksi in pogodbe pa začnejo veljati s 1. januarjem 2025. Plače, usklajene z novimi določili, bodo izplačane pri prvi plači za januar 2025. Opozorila je, da imajo sodelavke v upravi zaradi kratkih rokov veliko dela, a se intenzivno trudijo, da bi vse opravile skladno z zakonom. Udeležile so se strokovnih izobraževanj, redno komunicirajo z Ministrstvom za vzgojo in izobraževanje, sodelujejo z drugimi vrtci ter z vsemi člani sveta zavoda Vrtca Tržič. Pravilnik z vsemi prilogami je pregledala pravnica Občine Tržič, hkrati pa je bilo dogovorjeno, da se morebitne napake popravijo naknadno.

David Špehar je predlagal, da bi lahko v prihodnje pri podobnih primerih uvedli uporabo dokumentov v oblaku. S tem bi omogočili skupno rabo in sočasno urejanje, kar bi bistveno olajšalo sodelovanje in spremljanje sprememb.

**Sklep:** Pravilnik o notranji organizaciji in sistemizaciji delovnih mest v Vrtcu Tržič ter vse predloge se soglasno sprejme.

Ad.3

Predsednik sveta zavoda, David Špehar, je predstavil okrožnico, ki jo je posredovalo Ministrstvo za vzgojo in izobraževanje glede uvrstitve ravnateljice v nov plačni razred. Člane sveta je seznanil s kriteriji, na podlagi katerih poteka uvrstitev v posamezen plačni razred. Glede na to, da Vrtec Tržič vključuje 32 oddelkov in deluje v treh enotah, se ravnateljica Vrtca Tržič po veljavnih kriterijih uvršča v 46. plačni razred.

**Sklep:** Svet zavoda potrdi uvrstitev ravnateljice v 46. plačni razred.

Ad.4

Ravnateljica je pojasnila, da je za november 2025 načrtovana revizija, osredotočena na uvedbo novega plačnega razreda. Opozorila je, da se revizije v vrtcu izvajajo vsako leto, pri čemer lahko sami predlagamo teme za obravnavo. Letos smo zaprosili za pomoč pri pregledu in analizi novih uvrstitev v plačne razrede. Dodala je, da trenutno finančni učinki dviga plač niso povsem jasni, zato še ni mogoče z gotovostjo oceniti, ali bo potrebno prilagajanje cen oskrbnin.

Seja se je zaključila ob 17.25 uri.

Zapisnikar: Predsednik Sveta zavoda Vrtca Tržič

Katarina Vujinović David Špehar